Kevert meggyes

Hozzávalók:

3 tojás, 30 dkg cukor, 1 csomag vaníliás cukor, 1 csomag sütőpor, 12 dkg vaj, 2 dl tej, 30 dkg liszt. 40 dkg meggy.

Az elkészítés módja:

A szükséges anyagokat a tej és a liszt kivételével habosra keverem. Ekkor hozzáadom a tejet és a lisztet is, ezekkel is jól elkeverem. Zsírozott, lisztezett tepsibe öntöm, gazdagon megszórom kimagozott meggyel (a meggyre nem kell cukor). Előmelegített sütőben sütjük, amíg a szurkáláskor nem lesz a villa tésztás. Ha megsült, megszórhatom porcukorral is.